b'\n_START_ARTICLE_\nPeter Hicinger\n_START_SECTION_\n\xc5\xbdivljenjepis\n_START_PARAGRAPH_\nHicinger je leta 1835 v Ljubljani kon\xc4\x8dal \xc5\xa1tudij teologije. Kot kaplan je slu\xc5\xbeboval v razli\xc4\x8dnih krajih. Od leta 1859 do smrti pa je bil sprva duhovnik in nato dekan v Postojni.\n_START_SECTION_\nKnji\xc5\xbeevno delo\n_START_PARAGRAPH_\nVeliko je pisal v slovenskem in nem\xc5\xa1kem jeziku. Poleg pesemi je objavil povest Mo\xc4\x8dni baron Ravbar z dolgo brado (1858), od leta 1859 do 1864 je izdajal Doma\xc4\x8di koledar slovenski. V Novicah, Zgodnji danici in U\xc4\x8diteljskem tovari\xc5\xa1u je pod psevdonimoma Znojemski in Podlipski objavljal slovenske \xc4\x8dlanke. Tekste v nem\xc5\xa1\xc4\x8dini pa je objaljal v nem\xc5\xa1kih \xc4\x8dasopisih: Mittheilungen des historischen Vereins f\xc3\xbcr Krain, Bl\xc3\xa4tter aus Krain, Illyrrisches Blatt, Laibacher Zezung in drugih. V Zgodnji danici je pisal zlasti o cerkveni zgodovini, v glasilu Mittheilungen pa je objavil okoli 60 \xc4\x8dlankov o razli\xc4\x8dnih zgodovinskih temah.'